ОБЩИНСКА ИЗБИРАТЕЛНА КОМИСИЯ – ЕЛЕНА 0413

**ПРОТОКОЛ**

**№ 23**

**Елена /18.10.2023 г.**

Днес, 18.10.2023г., в 15,30 ч. в зала № 117, в сградата на Община Елена, ул. “Иларион Макариополски” № 24, се проведе заседание на ОИК – Елена.

ПРИСЪСТВАТ:

1. Костадин Петров Господинов Зам. Председател
2. Стефка Петкова Русева Зам. Председател
3. Стоянка Янкова Димова Зам. Председател
4. Мирослава Димова Капинчева Член
5. Боряна Цветанова Атанасова – Минчева Член
6. Стефан Пенчев Николов Член
7. Емине Мехмедова Мурадова – Хасанова Член
8. Даниела Страхилова Лаловска Член

След откриване на заседанието Зам. председателят Костадин Господинов, обяви, че има необходимия кворум, съгласно чл. 85, ал. 2 и ал. 3 от ИК, заседанието е редовно и може да взема решения. За делово протичане на заседанието предложи следният

**ДНЕВЕН РЕД:**

1. **Регистър на жалбите и сигналите до ОИК – Елена и решенията по тях.**
2. **Промени в състави на СИК и ПСИК на територията на Община Елена**

Няма постъпили други предложения и с 8 гласа „**ЗА“** дневния ред беше приет.

**По т. 1**

Зам. председателят, Г-н Костадин Петров Господинов ни запозна **с постъпил сигнал** по електронната поща на ОИК – Елена с вх. № 128/18.10.2023г. и допълнение към същия с вх. № 129/18.10.2023г. в ОИК – Елена. В сигналите са изложени твърдения, че на агитационните материали на местна коалиция „БЪЛГАРСКИ ВЪЗХОД“ е изобразено знамето на Република България. Изложено е също така, че с използването му е нарушен чл.183, ал.4 от Изборния кодекс. Към сигнал с вх.№ 128/18.10.2023г. е приложен и снимков материал, показващ плакати на местна коалиция „БЪЛГАРСКИ ВЪЗХОД“ на които се виждат агитационни материали със символ, наподобяващ знаме, тъй като са използвани цветовете бяло, зелено и червено. В сигнал с вх. № 129/18.10.2023г., който се явява допълнение към предходния са конкретизирани и местата на които са направени снимките. След получаване на сигналите, представители на ОИК Елена, в състав:

1. Костадин Петров Господинов
2. Боряна Цветанова Атанасова – Минчева
3. Мирослава Димова Капинчева

Извършиха проверка на място на посочените в сигнала места и установиха, че в действителност има поставени агитационни материали на местна коалиция „БЪЛГАРСКИ ВЪЗХОД“, същите като тези, приложени към сигнал с вх. № 128/18.10.2023г. Установено бе, че на мястото на белия цвят, който се вижда на снимките всъщност е поставен зелен. С оглед изложеното ОИК констатира, че не е налице изображение с внушение, основано на националния символ, а именно липсват цветове бяло, зелено, червено.

Във връзка с горното на основание чл. 87, ал. 1, т. 22 от Изборния кодекс, Общинска избирателна комисия – Елена след гласуване на Предложението , както следва:

1. Костадин Петров Господинов за
2. Мирослава Димова Капинчева за
3. Боряна Цветанова Атанасова – Минчева за
4. Стефан Пенчев Николов за
5. Емине Мехмедова Мурадова – Хасанова за
6. Стефка Петкова Русева за
7. Стоянка Янкова Димова за
8. Даниела Страхилова Лаловска за

**РЕШИ с РЕШЕНИЕ № 72 от 18.10.2023г.:**

 Оставя без уважение сигнал с вх. № 128/18.10.2023г. в ОИК – Елена, допълнен със сигнал с вх. № 129/18.10.2023г.

**По т. 2 няма постъпили предложения за промени в състави на СИК и ПСИК на територията на Община Елена.**

След изчерпване на дневния ред заседанието бе закрито.

**ЗАМ. ПРЕДСЕДАТЕЛ**:

*/Костадин Петров Господинов/*

**ЗА СЕКРЕТАР:**

*/Боряна Цветанова Атанасова-Минчева/*